Hvis du er i nærheden af Aarhus Havn torsdag formiddag og kan se eller lugte røg, så er der ingen fare på fære.

Østjyllands Politi varsler nemlig en øvelse på havnen, så der er ingen grund til at ringe 112.

- Selve øvelsen foregår fra klokken 10-14 torsdag, og i den forbindelse kan der være lidt røgudvikling, men det vil være i begrænset omfang, og der er altså ikke fare på færde, lyder det fra Østjyllands Politis presseafdeling.

Selve øvelsen forgår på Oliehavnsvej på Aarhus Havn, og allerede klokken 8.00 vil brandvæsnet begynde at stille an til øvelsen.

Både Østjyllands Brandvæsen og Østjyllands Politi tager del i øvelsen.